kalama musi Otemojan (toki Nijon: おてもやん) li kalama musi tawa kulupu jan lon ma kipisi Kumamoto lon ma Nijon. ona li tan tenpo pini. taso ona li awen kepeken lon tenpo musi suli nasin pi tenpo lon. kalama ni li kepeken ilo kalama ni: ilo pi luka linja, en ilo kalama tan wawa tawa selo supa, en ilo uta jan. kalama musi li toki e jan meli lili lon olin, kepeken nasin toki tan ma kipisi Kumamoto. open la, kalama Otemojan li ilo musi lon tenpo pi telo nasa. sona pona la jan pali li jan Ine Nagata.
jan meli lili Otemojan en jan pi sinpin nena mute li kama wan olin. taso jan Otemojan la, ni li ike lili tan ni: nena sinpin li ike tawa lukin. jan mute lon kulupu la, jan Otemojan li pona mute lukin. taso jan Otemojan li sona e jan mani lon kulupu ante li olin e ona taso.
nasin toki kalama li tan tenpo pini weka, la ona li ken nasa lili tawa sona.